22000A0621(01)



ЕВРО-СРЕДИЗЕМНОМОРСКО СПОРАЗУМЕНИЕ

за асоцииране между Европейските общности и техните държави-членки, от една страна, и държавата Израел, от друга страна

КРАЛСТВО БЕЛГИЯ,

КРАЛСТВО ДАНИЯ,

ФЕДЕРАЛНА РЕПУБЛИКА ГЕРМАНИЯ,

РЕПУБЛИКА ГЪРЦИЯ,

КРАЛСТВО ИСПАНИЯ,

ФРЕНСКАТА РЕПУБЛИКА,

ИРЛАНДИЯ,

ИТАЛИАНСКАТА РЕПУБЛИКА,

ВЕЛИКОТО ХЕРЦОГСТВО ЛЮКСЕМБУРГ,

КРАЛСТВО НИДЕРЛАНДИЯ,

РЕПУБЛИКА АВСТРИЯ,

ПОРТУГАЛСКАТА РЕПУБЛИКА,

РЕПУБЛИКА ФИНЛАНДИЯ,

КРАЛСТВО ШВЕЦИЯ,

ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,

договарящи страни по Договора за създаване на Европейската общност и по Договора за създаване на Европейската общност за въглища и стомана, наричани по-долу „държави-членки“, и

ЕВРОПЕЙСКАТА ОБЩНОСТ,

ЕВРОПЕЙСКАТА ОБЩНОСТ ЗА ВЪГЛИЩА И СТОМАНА,

наричани по-долy „Общността“, от една страна, и

ДЪРЖАВАТА ИЗРАЕЛ,

наричана по-долy „Израел“, от друга страна,

КАТО ИМАТ ПРЕДВИД значението на традиционните връзки, които съществуват между Общността, нейните държави-членки и Израел, и общите ценности, които те споделят;

КАТО ИМАТ ПРЕДВИД, че Общността, нейните държави-членки и Израел желаят да укрепят тези връзки и да изградят трайни отношения, основаващи се на взаимност и партньорство, както и да издигнат на още по-високо ниво интегрирането на израелската икономика в европейската икономика;

КАТО ИМАТ ПРЕДВИД значението, което страните придават на принципа на икономическата свобода и на принципите, залегнали в Хартата на Оpганизацията на обединените на нации и по-специално спазването на човешките права и на демокрацията, които представляват самата същност на асоциирането;

КАТО ОСЪЗНАВАТ необходимостта от обединяване на усилията им за укрепване на политическата стабилност и на икономическото развитие, като се насърчава регионалното сътрудничество;

ВОДЕНИ ОТ ЖЕЛАНИЕТО да установят и развият постоянен политически диалог по двустранните и международните въпроси от взаимен интерес;

ВОДЕНИ ОТ ЖЕЛАНИЕТО да поддържат и ускорят диалога в икономическата, научната, техническата, културната, аудиовизуалната и социалната област в интерес на страните;

КАТО ИМАТ ПРЕДВИД съответните ангажименти на Общността и на Израел за развитие на свободната търговия и по-специално за спазване на правата и задълженията, които произтичат от Общото споразумение за митата и търговията (ГАТТ), така както е договорено след преговорите от Уругвайския кръг;

УБЕДЕНИ, че споразумението за асоцииране ще създаде нов климат за техните икономически отношения и по-специално за развитие на търговията, инвестициите и икономическото и техническото сътрудничество,

СЕ СПОРАЗУМЯХА ЗА СЛЕДНОТО:

Член 1

1. Установяват се отношения на асоцииране между Общността и нейните държави-членки, от една страна, и Израел, от друга страна.

2. Целите на настоящото споразумение са:

Член 2

Отношенията между страните, както и всички разпоредби на самото споразумение се основават на зачитането на човешките права и демократичните принципи, което е в основата на тяхната вътрешна и международна политика и представлява основен елемент от настоящото споразумение.

ДЯЛ I

ПОЛИТИЧЕСКИ ДИАЛОГ

Член 3

1. Установява се постоянен политически диалог между страните. Той укрепва техните връзки, допринася за установяването на трайно партньорство и развива взаимното разбирателство и солидарност.

2. Политическият диалог и сътрудничеството, по-конкретно:

Член 4

Политическият диалог се отнася до всички сфери от взаимен интерес и цели да открие пътя на нови форми на сътрудничество за осъществяване на общите цели и по-специално мира, сигурността и демокрацията.

Член 5

1. Политическият диалог улеснява осъществяването на общи инициативи и се провежда:

2. Установява се политически диалог между Европейския парламент и Кнесета на Израел.

ДЯЛ II

СВОБОДНО ДВИЖЕНИЕ НА СТОКИ

ГЛАВА I

ОСНОВНИ ПРИНЦИПИ

Член 6

1. Общността и Израел укрепват зоната на свободна търговия според условията, установени в настоящото споразумение и в съответствие с разпоредбите на Общото споразумение за митата и търговията от 1994 г., наричано по-долу „ГАТТ“, и другите многостранни споразумения за търговия със стоки, приложени към Споразумението за създаване на Световната търговска организация (СТО).

2. Комбинираната номенклатура и митническата тарифа на Израел се използват за класифицирането на стоките при търговията между страните.

ГЛАВА 2

ПРОМИШЛЕНИ ПРОДУКТИ

Член 7

Разпоредбите на настоящата глава се прилагат към продуктите с произход от Общността и Израел, различни от продуктите, изброени в приложение II към Договора за създаване на Европейската общност, а по отношение на продуктите с произход от Израел, различни от продуктите, изброени в приложение I към настоящото споразумение.

Член 8

Митата за внос и износ, както и таксите с равностоен ефект, са забранени между Общността и Израел. Тази забрана се прилага и към митата с фискален характер.

Член 9

3. Чрез дерогация от член 8 Общността и Израел могат да приложат към стоките, изброени съответно в приложения III и V, митата, посочени за всяка от стоките.

4. Когато в търговията между Общността и Израел таксата, прилагана към основния селскостопански продукт е намалена или като следствие от взаимни отстъпки, за преработените селскостопански продукти, селскостопанските компоненти, приложени в съответствие с параграфи 1 и 2, могат да бъдат намалени.

5. Намалението, посочено в параграф 4, списъкът на съответните стоки и където е приложимо, тарифните квоти, за които се отнася намалението, са фиксирани от Съвета за асоцииране.

6. Списъкът на стоките, които са предмет на отстъпка под формата на намаление на селскостопанския компонент в търговията между Общността и Израел, както и обхватът на тези отстъпки, са дадени в приложение VI.

ГЛАВА 3

СЕЛСКОСТОПАНСКИ ПРОДУКТИ

Член 10

Разпоредбите на настоящата глава се прилагат към продуктите с произход от Общността и Израел, които са изброени в приложение II към Договора за създаване на Европейската общност.

Член 11

Общността и Израел прилагат постепенно по-голяма либерализация при обмена на селскостопански продукти в интерес на двете страни. От 1 януари 2000 г. Общността и Израел разглеждат този въпрос, с цел да определят мерките, които да приложат от 1 януари 2001 г. в съответствие с тази цел.

Член 12

Селскостопанските продукти с произход от Израел, които са изброени в протоколи 1 и 3 за внос в Общността, се подчиняват на договореностите, предвидени в посочените протоколи.

Член 13

Селскостопанските продукти с произход от Общността, които са изброени в протоколи 2 и 3 за внос в Израел, се подчиняват на договореностите, предвидени в посочените протоколи.

Член 14

Без да се засяга член 11 и като се има предвид обемът на търговията със селскостопански продукти между страните, както и особената чувствителност на тези продукти, Общността и Израел разглеждат в рамките на Съвета за асоцииране продукт по продукт и при точно определени и взаимноизгодни правила възможността за предоставяне на други отстъпки.

Член 15

Общността и Израел се договарят да разгледат най-късно в срок от три години след влизането в сила на настоящото споразумение, възможността за предоставяне на взаимна основа и в техен взаимен интерес на отстъпки при търговията с рибни продукти.

ГЛАВА 4

ОБЩИ РАЗПОРЕДБИ

Член 16

Количествените ограничения за внос и всички мерки с равностоен ефект са забранени между Общността и Израел.

Член 17

Количествените ограничения за износ и всички мерки с равностоен ефект са забранени между Общността и Израел.

Член 18

1. Продуктите с произход от Израел не се ползват при вноса в Общността с по-благоприятен режим от режима, който държавите-членки прилагат помежду си.

2. Разпоредбите на настоящото споразумение се прилагат, без да се засяга Регламент (ЕИО) № 1911/91 на Съвета от 26 юни 1991 г. за прилагане на разпоредбите на правото на Общността спрямо Канарските острови.

Член 19

1. Страните се въздържат да предприемат каквито и да е мерки или практики от вътрешноданъчен характер, които биха довели пряко или непряко до дискриминация между продуктите на едната от страните и подобни продукти с произход от територията на другата страна.

2. Продуктите, изнесени на територията на една от страните, не могат да се ползват от възстановяване на непреките вътрешни облагания с данъци, които са по-високи от непреките облагания с данъци, които са им били наложени пряко или непряко.

Член 20

1. Когато специфични правила са установени като последица от прилагането на селскостопанска ѝ политика или от промяна в съществуващите правила, или в случай на изменение или разширяване на обхвата на разпоредбите, отнасящи се до селскостопанска ѝ политика, въпросната страна може да измени уредбата, произтичаща от настоящото споразумение, за продуктите, които са предмет на тези правила или изменения.

2. В тези случаи въпросната страна взема надлежно предвид интересите на другата страна. Страните могат да се консултират за тази цел в рамките на Съвета за асоцииране.

Член 21

1. Споразумението не е пречка за запазването или установяването на митнически съюзи или зони на свободна търговия или режими на гранична търговия, доколкото същите не водят до изменение на режима на търговия, който споразумението предвижда.

2. Общността и Израел се консултират в рамките на Съвета за асоцииране по повод споразуменията за установяване на митнически съюзи или зони на свободна търговия и при необходимост, по всички важни въпроси, свързани с политиките им за търговия с трети страни. Тези консултации се провеждат по-специално при евентуалното присъединяване на трета държава към Европейския съюз, за да е сигурно, че взаимните интереси на Общността и Израел са взети предвид.

Член 22

Ако една от страните установи наличието на дъмпинг в търговията си с другата страна по смисъла на член VI от ГАТТ, тя може да вземе подходящи мерки срещу тази практики в съответствие със Споразумението за прилагане на член VI от ГАТТ и с нейното относимо вътрешно законодателство при условията и в съответствие с процедурите, предвидени в член 25.

Член 23

Когато се увеличи вносът на един продукт при количества и условия, които причиняват или създават опасност от причиняване на:

Общността или Израел могат да вземат подходящи мерки при условията и в съответствие с процедурите, предвидени в член 25.

Член 24

Ако спазването на разпоредбите на член 17 води до:

и когато ситуациите, посочени по-горе, предизвикват или са в състояние да предизвикат големи трудности за страната износител, последната може да вземе съответните мерки при условията и в съответствие с процедурите, предвидени в член 25. Тези мерки трябва да бъдат недискриминационни и да се отменят, когато условията не оправдават повече тяхното прилагане.

Член 25

1. Ако Общността или Израел приложи спрямо вноса на продукти, които са в състояние да предизвикат трудностите, посочени в член 23, административна процедура, чиято цел е да достави бързо информация за развитието на търговските потоци, тя уведомява за това другата страна.

2. В случаите, посочени в членове 22, 23 и 24, преди да се вземат мерките, предвидени в тях или веднага, щом е възможно в случаите, в които се прилага параграф 3, буква г), съответната страна предоставя на Комитета за асоцииране необходимата информация, за да се направи задълбочена проверка на ситуацията, с цел да се намери приемливо за страните решение.

При избирането на подходящи мерки, приоритет се дава на тези, които засягат в най-малка степен функционирането на настоящото споразумение.

Предпазните мерки се нотифицират незабавно на Комитета за асоцииране и са предмет на периодични консултации в рамките на същия, с цел тяхното премахване веднага, щом обстоятелствата позволят това.

3. За изпълнението на параграф 2 се прилагат следните разпоредби:

Член 26

Когато една или няколко държави-членки на Общността или Израел изпитват или има опасност да изпитат сериозни затруднения в областта на платежния баланс, Общността или Израел, в зависимост от случая, може, в съответствие с условията, установени в рамките на ГАТТ, и с членове VIII и XIV от Споразумението за Международния валутен фонд, да приеме за ограничен период ограничителни мерки, които не следва да надхвърлят необходимото за преодоляване на затрудненията, свързани с платежния баланс. Общността или Израел, в зависимост от случая, уведомяват незабавно другата страна и ѝ представят, веднага щом е възможно, график за отмяна на тези мерки.

Член 27

Никоя разпоредба на настоящото споразумение не препятства забраните или ограниченията за внос, износ или транзит на стоки, обосновани по причини, свързани с обществения морал, обществения ред и сигурност, със здравеопазването и опазването на живота на хората и животните или растенията, с опазването на националните съкровища с художествена, историческа или археологическа стойност или на интелектуалната, индустриалната и търговската собственост, или на правилата, отнасящи се до златото и среброто. Все пак тези забрани или ограничения не представляват нито средство за произволна дискриминация, нито скрито ограничение в търговията между страните.

Член 28

За целите на прилагането на настоящия дял и методите за административно сътрудничество, отнасящи се до тях, понятието „продукти с произход“ е дадено в протокол 4.

ДЯЛ III

ПРАВО НА УСТАНОВЯВАНЕ И ПРЕДОСТАВЯНЕ НА УСЛУГИ

Член 29

1. Страните се споразумяват да разширят обхвата на настоящото споразумение, така че да включат в него правото на установяване на дружествата на едната страна на територията на другата страна и либерализирането на предоставянето на услуги от дружествата на едната страна на потребители на услуги в другата страна.

2. Съветът за асоцииране отправя необходимите препоръки за осъществяването на целта, определена в параграф 1.

При отправянето на тези препоръки Съветът за асоцииране взема предвид опита, придобит при прилагането на взаимното предоставяне на статута на най-облагодетелствана нация и задълженията на всяка страна, произтичащи от Общото споразумение за търговията с услуги, наричано по-долу „ГАТС“, и по-специално тези, посочени в член V от него.

3. Съветът за асоцииране прави първата оценка на степента на постигане на тази цел най-късно три години след влизането в сила на споразумението.

Член 30

1. На първия етап всяка от страните потвърждава отново своите задължения по ГАТС, и по-специално задължението да предостави на другата страна статута на най-облагодетелствана нация в секторите за услуги, обхванати от това задължение.

2. В съответствие с ГАТС тази клауза не се прилага за:

ДЯЛ IV

ДВИЖЕНИЕ НА КАПИТАЛИ, ПЛАЩАНИЯ, ОБЩЕСТВЕНИ ПОРЪЧКИ, КОНКУРЕНЦИЯ И ИНТЕЛЕКТУАЛНА СОБСТВЕНОСТ

ГЛАВА I

ДВИЖЕНИЕ НА КАПИТАЛИ И ПЛАЩАНИЯ

Член 31

В рамките на разпоредбите на настоящото споразумение и при спазване на разпоредбите на членове 33 и 34, Общността, от една страна, и Израел, от друга страна, не ограничават движението на капитали и не дискриминират въз основата на националност или място на пребиваване на техните граждани или на мястото, където са инвестирани капиталите.

Член 32

Текущите плащания, свързани с движението на стоки, лица, услуги или капитали в рамките на настоящото споразумение, не подлежат на никакви ограничения.

Член 33

При спазване на другите разпоредби на настоящото споразумение и други международни задължения на Общността и Израел, разпоредбите на членове 31 и 32 не засягат прилагането на ограниченията, съществуващи между страните към датата на влизане в сила на настоящото споразумение, по отношение на движение на капитали, включващо преки инвестиции, включително в недвижими имоти, установяване, предоставяне на финансови услуги или допускане на ценни книжа до капиталовите пазари.

Все пак, не се засяга прехвърлянето в чужбина на инвестиции, направени в Израел от лица, пребиваващи в Общността, или направени в Общността от лица, пребиваващи в Израел, както и на печалбите, произтичащи от тях.

Член 34

Когато при изключителни случаи движението на капитали между Общността и Израел причинява или има опасност да причини сериозни трудности на действието на валутната или паричната политика на Общността или на Израел, съответно Общността или Израел могат, в съответствие с условията, установени в рамките на ГАТС, и с членове VIII и XIV от Споразумението за Международния валутен фонд, да приемат предпазни мерки срещу движението на капитали между Общността и Израел за не повече от шест месеца, при условие че тези мерки са абсолютно необходими.

ГЛАВА 2

ОБЩЕСТВЕНИ ПОРЪЧКИ

Член 35

Страните вземат мерки с оглед взаимно отваряне на техните съответни пазари за държавни поръчки и пазари за поръчки на предприятия, действащи в комуналния сектор за закупуване на стоки, строителство и услуги извън обхвата на взаимно договореното в Споразумението за обществени поръчки, сключено в рамките на СТО.

ГЛАВА 3

КОНКУРЕНЦИЯ

Член 36

1. Не са съвместими с правилното функциониране на споразумението, доколкото са в състояние да засегнат търговията между Общността и Израел:

2. В срок от три години след влизането в сила на споразумението Съветът за асоцииране приема необходимите правила за прилагане на параграф 1.

Докато тези правила бъдат приети, разпоредбите на Споразумението за тълкуване и прилагане на членове VI, XVI и XXIII от ГАТТ се прилагат като правила за прилагане на параграф 1, iii).

3. Всяка страна осигурява прозрачност в областта на държавната помощ, inter alia, като информира ежегодно другата страна за цялата стойност и за разпределението на отпуснатата помощ и предоставя при искане информация за режимите на помощ. По искане на една от страните, другата предоставя информация за някои особени случаи на държавна помощ.

4. Параграф 1, iii) не се прилага за селскостопанските продукти, посочени в дял II, глава 3.

5. Ако Общността или Израел счете, че дадена практика е несъвместима с разпоредбите на параграф 1 и:

тя може да вземе подходящи мерки, след като се консултира с Комитета за асоцииране или след тридесет работни дни, след като е поискала такава консултация.

По отношение на практиките, несъвместими с параграф 1, iii), когато ГАТТ може да се приложи спрямо съответните мерки, те могат да бъдат приети само в съответствие с процедурите и при условията, установени в ГАТТ или във всякакъв друг подходящ инструмент, договорен в неговите рамки и приложим за страните.

6. Независимо от всяка противоположна разпоредба, приета в съответствие с параграф 2, страните обменят информация, като вземат предвид границите, наложени от изискванията за професионална и фирмена тайна.

Член 37

1. Държавите-членки и Израел регулират постепенно всички държавни монополи с търговски характер, за да гарантират, че в края на петата година след влизането в сила на настоящото споразумение не е налице дискриминация между гражданите на държавите-членки и гражданите на Израел по отношение на условията, съгласно които стоките се поръчват и пускат на пазара.

2. Комитетът за асоцииране следва да бъде информиран за мерките, приети за осъществяването на тази цел.

Член 38

По отношение на държавните предприятия и предприятията, на които са били предоставени специални или изключителни права, Съветът за асоцииране осигурява, че от петата година след влизането в сила на настоящото споразумение не е приета, нито запазена каквато и да е мярка, която нарушава търговията между Общността и Израел, в степен, че вреди на интересите на страните. Настоящата разпоредба не пречи на правното и фактическо изпълнение на особените задачи, с които са натоварени тези предприятия.

ГЛАВА 4

ИНТЕЛЕКТУАЛНА, ИНДУСТРИАЛНА И ТЪРГОВСКА СОБСТВЕНОСТ

Член 39

1. Съгласно разпоредбите на настоящия член и на приложение VII страните предоставят и осигуряват ефективна защита на правата на интелектуалната, индустриалната и търговската собственост в съответствие с най-високите международни стандарти, включително и ефективни средства за осигуряване прилагането на тези права.

2. Прилагането на настоящия член и на приложение VII се преразглежда периодично от страните. Ако възникнат проблеми в областта на интелектуалната, индустриалната и търговската собственост, които засягат търговските условия, спешно се свикват консултации в рамките на Комитета за асоцииране по искане на едната или другата страна, за да се намерят взаимноизгодни решения.

ДЯЛ V

НАУЧНО И ТЕХНИЧЕСКО СЪТРУДНИЧЕСТВО

Член 40

Страните се ангажират да засилят научното и техническо сътрудничество помежду си. Подробните разпоредби относно осъществяването на тази цел се установяват в отделни споразумения, сключени с тази цел.

ДЯЛ VI

ИКОНОМИЧЕСКО СЪТРУДНИЧЕСТВО

Член 41

Цели

Общността и Израел се ангажират да насърчат икономическото сътрудничество в техен взаимен интерес и на взаимноизгодна основа в съответствие с общите цели на споразумението.

Член 42

Обхват

1. Сътрудничеството се отнася главно до секторите, които са от значение за сближаване на икономиките на Общността и Израел или са генератори на растеж и заетост. Основните сектори на сътрудничество са установени в членове от 44 — 57, без това да засяга възможността от включване на сътрудничество в други сектори от интерес за страните.

2. Запазването на околната среда и на екологичното равновесие се взима предвид при развитието на икономическото сътрудничество в различните сектори, където то е от голямо значение.

Член 43

Методи и условия

Икономическото сътрудничество се осъществява посредством:

Член 44

Регионално сътрудничество

Страните окуражават дейностите, предназначени да насърчават регионалното сътрудничество.

Член 45

Промишлено сътрудничество

Страните насърчават сътрудничеството по-специално в следните области:

Член 46

Селско стопанство

Страните фокусират своето сътрудничество по-специално върху:

Член 47

Стандарти

Страните целят да намалят разликите в областта на стандартизацията и оценката за съответствие. За тази цел те сключват, където е уместно, споразумения за взаимно признаване в областта на оценката за съответствие.

Член 48

Финансови услуги

Страните си сътрудничат, където е уместно, чрез сключването на споразумения, за приемането на общи правила и стандарти, inter alia, за счетоводните, надзорните и регулаторните системи в банковия, застрахователния и други финансови сектори.

Член 49

Митници

1. Страните се ангажират да развиват митническото сътрудничество, за да осигурят спазването на търговските разпоредби. За тази цел те установяват диалог по митническите въпроси.

2. Сътрудничеството се концентрира върху опростяването и компютризирането на митническите процедури, което по-специално е под формата на обмен на информация между експерти и професионално обучение.

3. Без да се засягат другите форми на сътрудничество, предвидени в настоящото споразумение, и по-специално в областта на борбата срещу наркотиците и изпирането на пари, администрациите на страните се подпомагат взаимно в съответствие с разпоредбите на протокол 5.

Член 50

Околна среда

1. Страните насърчават сътрудничеството в дейностите по предотвратяване на влошаването на околната среда, контролиране на замърсяването и рационално използване на природните ресурси, с оглед осигуряване на устойчиво развитие и насърчаване на регионалните проекти за околната среда.

2. Сътрудничеството се фокусира най-вече върху:

Член 51

Енергетика

1. Страните считат, че глобалното затопляне и изчерпването на източниците на изкопаеми горива представляват сериозна заплаха за човечеството. Следователно страните си сътрудничат с оглед развитието на подновими източници на енергия, за да осигурят използване на горивата с цел ограничаване на замърсяването и допринасяне за икономията на енергия.

2. Страните се стремят да насърчават дейности, предназначени да са в полза на регионалното сътрудничество по въпроси като транзит на газ, нефт и електричество.

Член 52

Информационни инфраструктури и телекомуникации

Страните насърчават сътрудничеството за развитие на информационните инфраструктури и на телекомуникациите в техен взаимен интерес. Сътрудничеството се фокусира най-вече върху осъществяването на дейности, свързани с научните изследвания и технологичното развитие, хармонизацията на стандартите и модернизацията на технологиите.

Член 53

Транспорт

1. Страните насърчават сътрудничеството в областта на транспорта и свързаните инфраструктури, за да се повиши ефективността на движението на пътници и стоки, както на двустранно, така и на регионално равнище.

2. Сътрудничеството се фокусира най-вече върху:

Член 54

Туризъм

Страните обменят информация за планираното развитие на туризма и маркетинговите проекти за туризма, изложенията, конвенции и публикации в областта на туризма.

Член 55

Сближаване на законодателствата

Страните правят всичко възможно, за да сближат своите законодателства, с цел да улеснят прилагането на настоящото споразумение.

Член 56

Наркотици и изпиране на пари

1. Страните си сътрудничат, по-специално за да:

2. Сътрудничеството приема формата на обмен на информация и където е уместно, на съвместни действия по:

3. Страните определят заедно, в съответствие със своите законодателства, подходящи стратегии и методи за сътрудничество за постигане на тези цели. Техните действия, различни от съвместни действия, са предмет на консултации и тясно сътрудничество.

В тези действия могат да участват, в рамките на своите възможности, съответните публични и частни организации, които си сътрудничат с компетентните органи на Израел, на Общността и на нейните държави-членки.

Член 57

Миграция

Страните си сътрудничат с цел по-специално да:

ДЯЛ VII

СЪТРУДНИЧЕСТВО ПО АУДИОВИЗУАЛНИ ВЪПРОСИ И ВЪПРОСИ В ОБЛАСТТА НА КУЛТУРАТА, ИНФОРМАЦИЯТА И КОМУНИКАЦИЯТА

Член 58

1. Страните се ангажират да насърчат сътрудничеството в аудиовизуалния сектор в свой взаимен интерес.

2. Страните търсят начини за асоцииране на Израел към инициативите на Общността в този сектор и по този начин да позволят сътрудничество в области като копродукцията, обучение, развитие и разпространение.

Член 59

Страните насърчават развитието на сътрудничеството в областта на образованието, обучението и обмена на младежи. Областите на сътрудничество могат да включват по-конкретно обмен на младежи, сътрудничество между университетите и други образователни институции, езиково обучение, превод и други начини за насърчаване на по-доброто взаимно разбиране на съответните техни култури.

Член 60

Страните насърчават културното сътрудничество. Областите на сътрудничество могат да включват по-конкретно превод, обмен на произведения на изкуството и на артисти, съхранение и възстановяване на исторически и култури паметници и местности, обучение на лица, които работят в сферата на културата, организиране на различни културни прояви с европейски характер, взаимно повишаване на осведомеността и допринасяне към разпространение на информация за важни културни прояви.

Член 61

Страните насърчават развитието на дейности от взаимен интерес в областта на информацията и комуникацията.

Член 62

Сътрудничеството се осъществява по-конкретно чрез:

ДЯЛ VIII

СОЦИАЛНИ ВЪПРОСИ

Член 63

1. Страните водят диалог по всички аспекти от взаимен интерес. Той се отнася по-конкретно до въпросите, свързани със социалните проблеми на постиндустриалните общества, като безработицата, интегрирането на хората с увреждания, еднаквото третиране на мъжете и жените, трудовите отношения, професионалното обучение, сигурността и хигиената на работното място и т.н.

2. Сътрудничеството се осъществява чрез съвещания на експерти, семинари и работни срещи.

Член 64

1. За да се координират режимите за социална сигурност на израелските работници, които са законно наети на работа на територията на държава-членка, и на членовете на техните семейства, които пребивават законно там, следните разпоредби следва да се прилагат, при изпълнение на условия, приложими във всяка държава-членка:

2. Израел предоставя на работниците, граждани на държава-членка, които за законно наети на работа на нейна територия, и на членовете на техните семейства, които пребивават законно там, третиране, подобно на посочено в параграф 1, второ и трето тире, при спазването на съответните условия, приложими в Израел.

Член 65

1. Съветът за асоцииране взема решение относно разпоредбите за осъществяване на целите, посочени в член 64.

2. Съветът за асоцииране взема решение относно условията за административно сътрудничество, за да гарантира управлението и контрола, необходими за прилагането на разпоредбите, съдържащи се в параграф 1.

Член 66

Разпоредбите, за които Съвета за асоцииране е в взел решение в съответствие с член 65, по никакъв начин не засягат правата и задълженията, произтичащи от двустранните споразумения между Израел и държавите-членки, когато тези споразумения предоставят по-благоприятното третиране на израелските граждани и на гражданите на държавите-членки.

ДЯЛ IX

ИНСТИТУЦИОНАЛНИ, ОБЩИ И ЗАКЛЮЧИТЕЛНИ РАЗПОРЕДБИ

Член 67

Учредява се Съвет за асоцииране, който заседава на ниво министри един път в годината и когато обстоятелствата го налагат, по инициатива на неговия председател и в съответствие с условията, установени в процедурния му правилник. Съветът за асоцииране разглежда всички важни въпроси, които възникват в рамките на настоящото споразумение, както и всякакви други двустранни или международни въпроси от взаимен интерес.

Член 68

1. Съветът за асоцииране се състои от членове на Съвета на Европейския съюз и от членове на Комисията на Европейските общности, от една страна, и от членове на правителството на държавата Израел от друга страна.

2. Съветът за асоцииране приема свой процедурен правилник.

3. Членовете на Съвета за асоцииране могат да бъдат представлявани в съответствие с разпоредбите, установени в процедурния правилник.

4. Съветът за асоцииране се председателства последователно от член на Съвета на Европейския съюз и от член на правителството на държавата Израел в съответствие с разпоредбите, установени в процедурния правилник на Съвета за асоцииране.

Член 69

1. За осъществяването на целите на споразумението Съветът за асоцииране разполага с право на взимане на решение в случаите, предвидени в него.

Решенията са задължителни за страните, които взимат необходимите мерки за тяхното изпълнение. Съветът за асоцииране може също така да отправя подходящи препоръки.

2. Съветът за асоцииране взима своите решения и препоръки със съгласие между страните.

Член 70

1. При спазване на правомощията на Съвета за асоцииране, се създава Комитет за асоцииране, който отговаря за прилагането на настоящото споразумение.

2. Съветът за асоцииране може да делегира на Комитета за асоцииране всички или част от своите правомощия.

Член 71

1. Комитетът за асоцииране, който заседава на ниво държавни служители, се състои, от една страна, от представители на членовете на Съвета на Европейския съюз и на Комисията на Европейските общности и, от друга, от представители на правителството на държавата Израел.

2. Комитетът за асоцииране приема свой процедурен правилник.

3. Комитетът за асоцииране се председателства последователно от представител на председателството на Съвета на Европейския съюз и от представител на правителството на държавата Израел.

Член 72

1. Комитетът за асоцииране разполага с правомощието да взима решения за управлението на споразумението, както и в областите, където Съветът за асоцииране му е делегирал своите правомощия.

Решенията са задължителни за страните, които взимат необходимите мерки за тяхното изпълнение.

2. Комитетът за асоцииране взима своите решения със съгласие между страните.

Член 73

Съветът за асоцииране може да реши да състави работна група или орган, необходим за изпълнението на споразумението.

Член 74

Съветът за асоцииране взема всички подходящи мерки за улесняване на сътрудничеството и контактите между Европейския парламент и Кнесета на държавата Израел, както и между Икономическия и социален комитет на Общността и Икономическия и социален съвет на Израел.

Член 75

1. Всяка от страните може да отнася до Съвета за асоцииране всеки спор, отнасящ се до прилагането или тълкуването на настоящото споразумение.

2. Съветът за асоцииране може да реши спора чрез решение.

3. Всяка страна е задължена да приеме мерките, които са включени в изпълнението на решението, посочено в параграф 2.

4. В случай че не е възможно спорът да бъде разрешен в съответствие с параграф 2, всяка страна може да уведоми другата за назначаването на арбитър; другата страна трябва да назначи втори арбитър в срок от два месеца. За прилагането на тази процедура, Общността и държавите-членки се считат за една страна по спора.

Съветът за асоцииране назначава трети арбитър.

Решенията на арбитрите се взимат с мнозинство.

Всяка страна по спора трябва да приеме стъпките, необходими за изпълнението на решението на арбитрите.

Член 76

Нищо в споразумението не препятства дадена страна да вземе всякакви мерки:

Член 77

В областите, обхванати от настоящото споразумение, и без да се засягат специфичните разпоредби, съдържащи се в него:

Член 78

По отношение на прякото данъчно облагане, нищо в споразумението не може да има за ефект:

Член 79

1. Страните приемат всякакви общи или специални мерки, необходими за изпълнението на техните задължения по споразумението. Те следят за изпълнението на целите, посочени в споразумението.

2. Ако една от страните счете, че другата страна не е изпълнила задължение, произтичащо от споразумението, тя може да вземе подходящи мерки. Преди това, освен в извънредни случаи, тя предоставя на Съвета за асоцииране цялата относима информация, необходима за задълбочена проверка на ситуацията, с цел да се намери решение, приемливо за страните.

При избора на мерки, приоритет се дава на тези, които смущават в най-малка степен функционирането на споразумението.

Тези мерки се нотифицират незабавно на Съвета за асоцииране и са предмет на консултации в рамките на същия, ако другата страна поиска това.

Член 80

Протоколи от 1 до 5 и приложения от I до VII са неразделна част от настоящото споразумение. Декларациите и разменените писма се съдържат в заключителния акт, който е неразделна част от настоящото споразумение.

Член 81

За целите на настоящото споразумение понятието „страни“ се отнася до Общността или до държавите-членки или до Общността и държавите-членки в съответствие с техните съответни компетенции, от една страна, и Израел, от друга страна.

Член 82

Настоящото споразумение се сключва за неопределен период от време.

Всяка от страните може да денонсира споразумението, като нотифицира за това другата страна. Споразумението престава да се прилага шест месеца след датата на тази нотификация.

Член 83

Настоящото споразумение се прилага, от една страна, на териториите, на които се прилагат договорите за създаване на Европейската общност и на Европейската общност за въглища и стомана, и при условията, установени в посочените договори, и от друга страна — на територията на държавата Израел.

Член 84

Настоящото споразумение е съставено в два екземпляра на английски, гръцки, датски, испански, италиански, немски, нидерландски, португалски, фински, френски, шведски език и иврит; всеки от тези текстове, който е еднакво автентичен, се депозира в Генералния секретариат на Съвета на Европейския съюз.

Член 85

Настоящото споразумение се одобрява от страните в съответствие със собствените им процедури.

Настоящото споразумение влиза в сила на първия ден от втория месец след датата, на която страните са се нотифицирали взаимно за завършването на процедурите, посочени в първа алинея.

От влизането си в сила настоящото споразумение заменя Споразумението за сътрудничество между Европейската общност и държавата Израел, както и Споразумението между държавите-членки на Европейската общност за въглища и стомана, от една страна, и държавата Израел, от друга страна, подписани в Брюксел на 11 май 1975 г.

Hecho en Bruselas, el veinte de noviembre de mil novecientos noventa y cinco.

Udfærdiget i Bruxelles, den tyvende november nitten hundrede og femoghalvfems.

Geschehen zu Brüssel am zwanzigsten November neunzehnhundertfünfundneunzig.

Έγινε στις Βρυξέλλες, στις είκοσι Νοεμβρίου χίλια εννιακόσια ενενήντα πέντε.

Done at Brussels on the twentieth day of November in the year one thousand, nine hundred and ninety-five.

Fait à Bruxelles, le vingt novembre mil neuf cent quatre-vingt-quinze.

Fatto a Bruxelles, addì venti novembre millenovecentonovantacinque.

Gedaan te Brussel, de twintigste november negentienhonderdvijfennegentig.

Feito em Bruxelas, em vinte de Novembro de mil novecentos e noventa e cinco.

Tehty Brysselissä kahdentenakymmenentenä päivänä marraskuuta vuonna tuhatyhdeksänsataayhdeksänkymmentäviisi.

Som skedde i Bryssel den tjugonde november nittonhundranittiofem.

Pour le Royaume de Belgique Voor het Koninkrijk België Für das Königreich Belgien Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale. Deze handtekening verbindt eveneens de Vlaamse Gemeenschap, de Franstalige Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest. Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

På Kongeriget Danmarks vegne

Für die Bundesrepublik Deutschland

Για την Ελληνική Δημοκρατία

Por el Reino de España

Pour la République française

Thar cheann na hÉireann For Ireland

Per la Repubblica italiana

Pour le Grand-Duché de Luxembourg

Voor het Koninkrijk der Nederlanden

Für die Republik Österreich

Pela República Portuguesa

Suomen tasavallan puolesta

För Konungariket Sverige

For the United Kingdom of Great Britain and Northern Ireland